[{"text_idx": "#000002", "text": "Lavastuses \u201eMiks Jeppe joob?\u201c on laval toimuv va\u0308hemalt esimese vaatuse jooksul u\u0308htaegu ja\u0308me laadajant, nihilistlik ko\u0303rgkunst ja poliitiline satiir."}, {"text_idx": "#000006", "text": "Loomalikult kerekaks ja kaltsudesse riietatud Rahkema vahib januloori tagant publikut ja kihistab no\u0303iamoorilikult. Kuigi visuaalselt vo\u0303iks see eit sobida \u201eNukitsamehesse\u201c, on Rahkema avastseen hoopis omamoodi a\u0308ge performance: na\u0308itleja ei vembuta ega ma\u0308ngi u\u0308le, on robustne ja o\u0303o\u0303vastav. Rahkema on su\u0308damepo\u0303hjani kole, nagu ainult va\u0308ga ilus inimene julgeb vajadusel olla. Ra\u0308igelt hingeldava ja pea kohal \u201emeister Erichiks\u201c kutsutud piitsa vihistava Rahkema vo\u0303iks samuti vabalt Kumusse la\u0308kitada."}, {"text_idx": "#000007", "text": "Rahvaliku jandi ootamatult lo\u0308o\u0308va ja mitmetahulise algusega vo\u0303itis lavastaja naksti enda poole. Olin ma ju eelko\u0303ige tulnud rahvamajja vaatama Eduard Salmistu tuntud headuses ku\u0308lajoodikut, kelle mo\u0303isnik laseb viinaune ajal oma voodisse tassida, et tema kui uue mo\u0303isaha\u0308rra u\u0308le meelelahutuseks nalja visata."}, {"text_idx": "#000010", "text": "Laval toimuv oli va\u0308hemalt esimese vaatuse jooksul u\u0308htaegu ja\u0308me laadajant, nihilistlik ko\u0303rgkunst ja poliitiline satiir. Sellise haruldase ja hapra vooluse ta\u0308iusliku joana suunamine kahe tunni jooksul polegi vist pa\u0308riselt vo\u0303imalik. Teises vaatuses kaduski surve kohati voolikust, mo\u0303te la\u0308ks uitama. Peamiselt mo\u0303tlesin selle peale, et miks mo\u0303isnik, kes soovis end Jeppe rollivahetusega enneko\u0303ike vist sadistlikult lo\u0303bustada, ei taha seda lo\u0303bu ega sadismimo\u0303nu ma\u0308ngu ka\u0308igus eriti va\u0308lja na\u0308idata. Kohtumo\u0303istmise stseenis on aga ko\u0303ik kolm (Teppart, Grosno\u0303i, O\u0303unapuu) nii argised, ametlikud \u2013 seda tehti nagu vormita\u0308iteks \u2013 ja ma ei saanud siis enam suurt midagi aru, aga see justkui ei ha\u0308irinud ka. Istusin avavaatuse ka\u0308igus minusse osavalt installeeritud uimas ja naeratasin o\u0303ndsalt. A\u0308kki oleks pidanud lo\u0303pus sarnaselt avastseenile tinglikkuse ma\u0308a\u0308ra ja\u0308lle julgemalt to\u0303stma, ka\u0308is ju lavastaja omapoolse kontseptsioonina va\u0308lja teadvuseseisundite vaheldumise idee vms?"}, {"text_idx": "#000012", "text": "Salmistu Jeppe ei saa aga kordagi piisavalt kaineks, et saavutada mingi va\u0308hegi usutav, kas vo\u0303i borisjohnsonlik poliitiline agentsus. Tema u\u0308lesanne on ilmselt kanda ainuisikuliselt va\u0308lja see teadvusseisundite ma\u0308rkamatu vaheldumise kontseptsioon, mida lavastaja on va\u0308itnud end taotlevat. Kevadel tehti raadioteatrietendus punaste joonte kohta, mida eliit omatahtsi edasi-tagasi nihutab, kuid Salmistu tegelase u\u0308lesanne on veidi teistsugune: juua maha ehk kaotada a\u0308ra selge u\u0308leminek eliidi ja matsluse kui seisundite vahel ning seega to\u0303estada punaste joonte to\u0303mbamise tinglikkus ehk mo\u0303ttetus."}, {"text_idx": "#000013", "text": "Janunevate kuuskede loor, mille taga ka\u0308ib suur osa lavaelust, su\u0308mboliseerib to\u0303epoolest, nagu lavastaja on osutanud, mingit arhetu\u0308u\u0308pset ja universaalset tunnetusfiltrit. Avastseenile, mil ainult see eeslava kuusemetsa-installatsioon va\u0308lja valgustatud ongi, lisasid psu\u0308hhedeelilisust kuuseokstes rippuvad grillvorstikeed ja po\u0303hjamaise o\u0303udusfilmi laadis tume taustamuusika. Veidi hiljem, kui eide piitsa hirmus Jeppe lavale tormab, lastakse taustaks seakisa. See algolukord kehtestatakse kujundina nii efektselt ja piisava tinglikkusega, et see muutuks hoopis millekski so\u0308o\u0308vitavamaks ja ha\u0308irivamaks ja po\u0303histavamaks XVIII sajandi vaese talupere o\u0303uepealsest vo\u0303i Toompeal valitsevast o\u0303hkkonnast."}]